CELEX: 62017CN0300
Language: sk
Date: 2017-05-24 00:00:00
Title: Vec C-300/17: Návrh na začatie prejudiciálneho konania, ktorý podal Kúria (Maďarsko) 24. mája 2017 – Hochtief AG/Budapest Főváros Önkormányzata

14.8.2017   
            
            
               SK
            
            
               Úradný vestník Európskej únie
            
            
               C 269/4
            
         Návrh na začatie prejudiciálneho konania, ktorý podal Kúria (Maďarsko) 24. mája 2017 – Hochtief AG/Budapest Főváros Önkormányzata
   (Vec C-300/17)
   (2017/C 269/06)
   Jazyk konania: maďarčina
   
      Vnútroštátny súd, ktorý podal návrh na začatie prejudiciálneho konania
   
   Kúria
   
      Účastníci konania pred vnútroštátnym súdom
   
   
      Žalobkyňa a navrhovateľka v konaní o kasačnom opravnom prostriedku: Hochtief AG
   
      Žalovaná a odporkyňa v konaní o kasačnom opravnom prostriedku: Budapest Főváros Önkormányzata (miestna správa mesta Budapešť, Maďarsko)
   
      Prejudiciálne otázky
   
   
               1.
            
            
               Bráni právo Únie vnútroštátnemu procesnému ustanoveniu, ktoré podmieňuje možnosť uplatniť akýkoľvek občianskoprávny nárok, ktorý je založený na porušení právneho predpisu týkajúceho sa verejného obstarávania, požiadavkou, aby rozhodcovská komisia pre verejné obstarávanie alebo súd v konaní o žalobe podanej proti rozhodnutiu rozhodcovskej komisie pre verejné obstarávanie právoplatne určil, že došlo k porušeniu právneho predpisu?
            
         
               2.
            
            
               Možno vnútroštátne ustanovenie, ktoré stanovuje ako predpoklad na uplatnenie nároku na náhradu škody, že rozhodcovská komisia pre verejné obstarávanie alebo súd v konaní o žalobe podanej proti rozhodnutiu rozhodcovskej komisie pre verejné obstarávanie musí právoplatne určiť, že došlo k porušeniu právneho predpisu, nahradiť iným vnútroštátnym ustanovením, ktoré je v súlade s právom Únie? Teda je možné, aby poškodený preukázal porušenie právneho predpisu inými prostriedkami?
            
         
               3.
            
            
               Je vnútroštátne procesné ustanovenie, ktoré dovoľuje napadnúť správne rozhodnutie žalobou jedine na základe právnych dôvodov uvedených v konaní pred rozhodcovskou komisiou pre verejné obstarávanie, aj keď poškodený ako odôvodnenie porušenia právneho predpisu, ku ktorému podľa jeho názoru došlo, môže uviesť len protiprávnosť svojho vylúčenia založeného na existencii konfliktu záujmov podľa judikatúry Súdneho dvora Európskej únie, takže spôsobí svoje vylúčenie z postupu verejného obstarávania z iného dôvodu v súlade s pravidlami týkajúcimi sa rokovacieho konania, keďže došlo k zmene jeho žiadosti, v rámci konania, ktorého predmetom je nárok na náhradu škody, v rozpore s právom Únie a najmä so zásadami efektivity a ekvivalencie alebo môže spôsobiť účinok, ktorý je v rozpore s právom Únie a s uvedenými zásadami?